
Nr. ​​​​​​​​​​​22960 din 18.12.2023
REFERAT DE APROBARE

a proiectului de hotărâre nr. 112 din 18.12.2023 privind aprobarea preluării în proprietatea Comunei Cornetu, județul Ilfov și înscrierea în domeniul public a terenului intravilan în suprafată de 328 mp, identificat cu număr cadastral 53361 (nr. vechi 2512), înscris în CF Cornetu, județul Ilfov nr. 53361 (nr. CF vechi 5118), situat în Tarlaua 4, Parcela 14/3, reprezentând 4,42% din dreptul de proprietate privată asupra terenului în suprafață totală de 7.400 mp a numitului Alexandru Gabriel ION și a JETAV FLIGHT TRAINING COMPANY SRL
Prin Declarația domnului Ion Alexandru-Gabriel, cetățean roman și a JETAV FLIGHT TRAINING COMPANY SRL, persoană juridică română, reprezentată prin domnul Ion Alexandru-Gabriel, autentificată prin Încheierea nr. 3390 din 23.11.2023 emisă de BIN CIUDOESCU GABRIEL CEZAR, acesta a declarat că renunță la dreptul de proprietate asupra cotei indivize de 4,42%, ce reprezintă suprafața de 328 mp din terenul intravilan având categoria de folosință arabil, în suprafață totală de 7400 mp, situat în comuna Cornetu, sat Cornetu, județul Ilfov, tarlaua 4, parcela 14/3, cu nr. cadastral 53361 (nr. vechi 2512), înscris în CF Cornetu, județul Ilfov nr. 53361 (nr. CF vechi 5118).
În cuprinsul art. 562 alin. (2) din Legea nr. 287/2009 privind Codul civil, republicată, cu modificările și completările ulterioare, se prevede că 
”(2) Proprietarul poate abandona bunul său mobil sau poate renunţa, prin declaraţie autentică, la dreptul de proprietate asupra bunului imobil, înscris în cartea funciară. Dreptul se stinge în momentul părăsirii bunului mobil, iar dacă bunul este imobil, prin înscrierea în cartea funciară, în condiţiile legii, a declaraţiei de renunţare.”

De asemenea, la art. 889 din aceeași lege se prevede că
”(1) Proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului.

(2) În acest caz, comuna, oraşul sau municipiul, după caz, poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare, dacă o altă persoană nu a solicitat înscrierea în temeiul uzucapiunii.

(3) În situaţia bunurilor grevate de sarcini reale, unitatea administrativ-teritorială care a preluat bunul este ţinută în limita valorii bunului.”

Având în vedere și art. 129 alin. (2) lit. c) din OUG nr. 57/2019 privind Codul Administrativ, cu modificările și completările ulterioare - Atribuţiile consiliului local, unde se prevăd următoarele: 
”(2) Consiliul local exercită următoarele categorii de atribuţii:

(…) 
c)atribuţii privind administrarea domeniului public şi privat al comunei, oraşului sau municipiului; (…)”.

d) iar la art. 291 alin. (3) lit. a) 
”(3) Acceptarea donaţiilor şi a legatelor făcute către unităţile administrativ-teritoriale se aprobă prin:

a) hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, pentru donaţiile şi legatele de bunuri imobile; (…)”.

propun Consiliului Local al comunei Cornetu, județul Ilfov aprobarea proiectului de hotărâre inițiat, referitor la aprobarea preluării în proprietatea Comunei Cornetu, județul Ilfov și înscrierea în domeniul public a terenului intravilan în suprafată de 328 mp, identificat cu număr cadastral 53361 (nr. vechi 2512), înscris în CF Cornetu, județul Ilfov nr. 53361 (nr. CF vechi 5118), situat în Tarlaua 4, Parcela 14/3, reprezentând 4,42% din dreptul de proprietate privată asupra terenului în suprafață totală de 7.400 mp a numitului Alexandru Gabriel ION și a JETAV FLIGHT TRAINING COMPANY SRL.
VICEPRIMAR
Ioan GHEORGHE
